ddrg/super_eurlex huggingface dataset:
Úradný vestník L 236 , 23/09/2003 S. 0817 - 0818



A. KVALITA OVZDUŠIA 31994 L 0063: Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24). 1. Bez ohľadu na ustanovenia článku 3 a prílohy I smernice 94/63/ES sa požiadavky na existujúce skladovacie zariadenia v distribučných skladov v Estónsku nevzťahujú: - do 31. decembra 2005 na skladovacie zariadenia OÜ Tarkoil, Rakvere a OÜ Tarkoil, Haapsalu; - do 31. decembra 2006 na skladovacie zariadenie AS Tartu Terminaal, Kärkna, Tartu maakond. 2. Bez ohľadu na ustanovenia článku 4 a prílohy II smernice 94/63/ES sa požiadavky na plnenie a vyprázdňovanie existujúcich mobilných zásobníkov v distribučných skladoch v Estónsku nevzťahujú: - do 31. decembra 2005 na distribučné sklady OÜ Tarkoil, Rakvere a OÜ Tarkoil, Haapsalu; - do 31. decembra 2006 na AS Tartu Terminaal, Kärkna, Tartu maakond. 3. Bez ohľadu na ustanovenia článku 6 a prílohy III smernice 94/63/ES sa požiadavky na plnenie existujúcich skladovacích zariadení čerpacích staníc s obratom nižším ako 1000 m3/rok nebudú v Estónsku uplatňovať do 31. decembra 2006. --------------------------------------------------
Úradný vestník L 236 , 23/09/2003 S. 0840 - 0841



6. RYBNÉ HOSPODÁRSTVO 31992 R 3760: Nariadenie Rady (EHS) č. 3760/92 z 20. decembra 1992, ktorým sa zavádza systém spoločenstva pre rybolov a akvakultúru (Ú. v. ES L 389, 31.12.1992, s. 1), v znení naposledy zmenenom a doplnenom predpisom: - 31998 R 1181: nariadenie Rady (ES) č. 1181/98 zo 4.6.1998 (Ú. v. ES L 164, 9.6.1998, s. 1). Nariadenie (EHS) č. 3760/92 platí pre Litvu pri súčasnom uplatnení týchto osobitných ustanovení. Podiely na rybolovných možnostiach spoločenstva pre objemy upravené výlovným limitom, ktoré sa prideľujú Litve, sú určené podľa druhu rýb a zóny takto: Druh | Oblasť ICES alebo IBSFC | Podiely pre Litvu % | Sleď obyčajný | III b, c, d [3] okrem regulovanej jednotky IBSFC č. 3 | 2,271 | Šprot | III b, c, d [3] | 5,004 | Losos | III b, c, d [3] okrem podoblasti IBSF č. 32 | 1,549 | Treska obyčajná | III b, c, d [3] | 4,684 | Tieto podiely sa použijú pri prvom pridelení rybolovných možností Litve v súlade s postupom ustanoveným v článku 8 ods. 4 nariadenia (EHS) č. 3760/92. Podiel Litvy na rybolovných možnostiach spoločenstva v regulovanej oblasti NAFO určí Rada kvalifikovanou väčšinou na návrh Komisie na základe rozdelenia platného v rámci NAFO počas obdobia bezprostredne pred pristúpením. [3] Vody spoločenstva. --------------------------------------------------
Úradný vestník L 236 , 23/09/2003 S. 0791 - 0791



22. ORGÁNY 1. 31958 R 0001: Nariadenie Rady č. 1 z 15. apríla 1958, ktorým sa určujú jazyky používané Európskym hospodárskym spoločenstvom (Ú. v. ES B 17, 6.10.1958, s. 385), v znení zmenenom a doplnenom predpismi: - 11972 B: akt o podmienkach pristúpenia a o úpravách zmlúv - pristúpenie Dánskeho kráľovstva, Írska a Spojeného kráľovstva (Ú. v. ES L 73, 27.3.1972, s. 14), - 11979 H: akt o podmienkach pristúpenia a o úpravách zmlúv - pristúpenie Helénskej republiky (Ú. v. ES L 291, 19.11.1979, s. 17), - 11985 I: akt o podmienkach pristúpenia a o úpravách zmlúv - pristúpenie Španielskeho kráľovstva a Portugalskej republiky (Ú. v. ES L 302, 15.11.1985, s. 23), - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21). a) Článok 1 znie: "Článok 1 Úradnými jazykmi a pracovnými jazykmi orgánov únie sú angličtina, čeština, dánčina, estónčina, fínčina, francúzština, gréčtina, holandčina, lotyština, litovčina, maltčina, maďarčina, nemčina, poľština, portugalčina, slovenčina, slovinčina, španielčina, švédčina a taliančina." b) Článok 4 znie: "Článok 4 Nariadenia a ostatné všeobecne uplatniteľné dokumenty budú vypracované v dvadsiatich úradných jazykoch." c) Článok 5 znie: "Článok 5 Úradný vestník Európskej únie sa uverejňuje v dvadsiatich úradných jazykoch." 2. 31958 R 0001: Nariadenie Rady č. 1 z 15. apríla 1958, ktorým sa určujú jazyky používané Európskym spoločenstvom pre atómovú energiu (Ú. v. ES 17, 6.10.1958, s. 401), v znení zmenenom a doplnenom predpismi: - 11972 B: akt o podmienkach pristúpenia a o úpravách zmlúv - pristúpenie Dánskeho kráľovstva, Írska a Spojeného kráľovstva (Ú. v. ES L 73, 27.3.1972, s. 14), - 11979 H: akt o podmienkach pristúpenia a o úpravách zmlúv - pristúpenie Helénskej republiky (Ú. v. ES L 291, 19.11.1979, s. 17), - 11985 I: akt o podmienkach pristúpenia a o úpravách zmlúv - pristúpenie Španielskeho kráľovstva a Portugalskej republiky (Ú. v. ES L 302, 15.11.1985, s. 23), - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21). a) Článok 1 znie: "Článok 1 Úradnými jazykmi a pracovnými jazykmi orgánov únie sú angličtina, čeština, dánčina, estónčina, fínčina, francúzština, gréčtina, holandčina, maďarčina, lotyština, litovčina, maltčina, nemčina, poľština, portugalčina, slovenčina, slovinčina, španielčina, švédčina a taliančina." . b) Článok 4 znie: "Článok 4 Nariadenia a ostatné všeobecne uplatniteľné dokumenty budú vypracované v dvadsiatich úradných jazykoch." c) Článok 5 znie: "Článok 5 Úradný vestník Európskej únie sa uverejňuje v dvadsiatich úradných jazykoch." --------------------------------------------------
Úradný vestník L 236 , 23/09/2003 S. 0815 - 0815



5. RYBNÉ HOSPODÁRSTVO 31992 R 3760: Nariadenie Rady (EHS) č. 3760/92 z 20. decembra 1992, ktorým sa zavádza systém spoločenstva pre rybolov a akvakultúru (Ú. v. ES L 389, 31.12.1992, s. 1), v znení naposledy zmenenom a doplnenom predpisom: - 31998 R 1181: nariadenie Rady (ES) č. 1181/98 zo 4.6.1998 (Ú. v. ES L 164, 9.6.1998, s. 1). Nariadenie (EHS) č. 3760/92 sa vzťahuje na Estónsko pri súčasnom uplatnení týchto osobitných ustanovení: Podiely na rybolovných možnostiach spoločenstva pre objemy upravené výlovným limitom, ktoré sa prideľujú Estónsku, sú určené podľa druhu rýb a zóny takto: Druh | Oblasť ICES alebo IBSFC | Podiely pre Estónsko % | Sleď obyčajný | III b, c, d [3] okrem regulovanej jednotky IBSFC č. 3 | 10,761 | Šprot | III b, c, d [3] | 11,455 | Losos | III b, c, d [3] okrem podoblasti IBSF č. 32 | 2,106 | Losos | III d podoblasť IBSFC č. 32 [3] | 10,254 | Treska obyčajná | III b, c, d [3] | 1,874 | Tieto podiely sa použijú pri prvom pridelení rybolovných možností Estónsku v súlade s postupom ustanoveným v článku 8 ods. 4 nariadenia (EHS) č. 3760/92. Podiel Estónska na rybolovných možnostiach spoločenstva v regulovanej oblasti NAFO určí Rada kvalifikovanou väčšinou na návrh Komisie na základe rozdelenia platného v rámci NAFO počas obdobia bezprostredne pred pristúpením. [3] Vody spoločenstva. --------------------------------------------------
Úradný vestník L 236 , 23/09/2003 S. 0808 - 0809



6. ENERGIA 1. 31968 L 0414: Smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14), v znení naposledy zmenenom a doplnenom predpisom: - 31998 L 0093: smernica Rady 98/93/ES zo 14.12.1998 (Ú. v. ES L 358, 31.12.1998, s. 100). Bez ohľadu na ustanovenia článku 1 ods. 1 smernice 68/414/EHS sa do 31. decembra 2005 v Českej republike nebude uplatňovať minimálna úroveň zásob ropných výrobkov. Česká republika zabezpečí, aby jej minimálne zásoby ropných výrobkov pre každú z kategórií uvedených v článku 2 zodpovedali najmenej nasledujúcemu počtu dní priemernej dennej domácej spotreby, ako je definovaná v článku 1 ods. 1: - 80 dní ku dňu pristúpenia; - 85 dní k 31. decembru 2004; - 90 dní k 31. decembru 2005. 2. 31998 L 0030: Smernica Európskeho parlamentu a Rady 98/30/ES z 22. júna 1998 o spoločných pravidlách pre vnútorný trh so zemným plynom (Ú. v. ES L 204, 21.7.1998, s. 1). Článok 18 smernice 98/30/ES sa nevzťahuje na Českú republiku do 31. decembra 2004. --------------------------------------------------
Úradný vestník L 236 , 23/09/2003 S. 0982 - 0982



36. Vyhlásenie Maltskej republiky o ostrovnom regióne Gozo Vláda Malty, berúc do úvahy, že ostrovný región Gozo má hospodárske a sociálne osobitosti, ako aj nevýhody vyplývajúce zo vzájomne prepojených účinkov jeho dvojitej ostrovnej polohy, citlivosti jeho životného prostredia, malého počtu obyvateľov v spojení s vysokou hustotou obyvateľstva, ako aj prirodzene obmedzených zdrojov, berúc do úvahy, že hrubý domáci produkt na obyvateľa ostrovného regiónu Gozo je podstatne nižší ako Malty ako celku, berúc do úvahy, že vykonáva osobitnú hospodársku a sociálnu politiku so zreteľom na ostrovný región Gozo, ktorej cieľom je prekonať trvalé štrukturálne nevýhody, ktorými tento región trpí, berúc do úvahy, že po pristúpení Malty k Európskej únii bude ostrov Gozo v dôsledku dohody o oprávnenosti Malty na získanie pomoci v rámci cieľov štrukturálnych fondov a Kohézneho fondu, ako aj dohody o nulovej sadzbe DPH pre osobnú dopravu medzi ostrovmi a o prechodnom období pre dopravu poľnohospodárskych výrobkov medzi ostrovmi popri účasti na opatreniach všeobecnejšieho hospodárskeho a sociálneho prospechu požívať výhody opatrení, ktoré sú osobitne zamerané na jeho štrukturálne nevýhody, uznávajúc ďalej, že samotné zaradenie ostrovného regiónu Gozo do klasifikácie NUTS 3 nemusí zabezpečiť splnenie záväzku Európskej únie prijať opatrenia v prospech znevýhodnených oblastí, vyhlasuje, že pred uplynutím každého rozpočtového obdobia spoločenstva, keď bude novo definovaná regionálna politika spoločenstva, Malta požiada, aby Komisia predložila Rade správu o hospodárskej a sociálnej situácii ostrovného regiónu Gozo, najmä o rozdieloch v úrovni hospodárskeho a sociálneho rozvoja medzi Gozo a Maltou. Komisia bude prípadne požiadaná navrhnúť vhodné opatrenia v rámci regionálnej politiky alebo iných príslušných politík spoločenstva, aby sa zabezpečilo zníženie rozdielov medzi Gozo a Maltou, ako aj ďalšia integrácia Gozo do vnútorného trhu za spravodlivých podmienok. Ak by Malta ako celok nebola oprávnená na určité opatrenia regionálnej politiky, správa by hodnotila, či osobitá situácia regiónu Gozo odôvodňuje jeho oprávnenosť na tieto opatrenia počas referenčného obdobia a za akých podmienok. --------------------------------------------------
Úradný vestník L 236 , 23/09/2003 S. 0868 - 0868



8. SOCIÁLNA POLITIKA A ZAMESTNANOSŤ 1. 31989 L 0655: Smernica Rady 89/655/EHS z 30. novembra 1989 o minimálnych požiadavkách na bezpečnosť a ochranu zdravia pri používaní pracovných zariadení pracovníkmi pri práci (druhá samostatná smernica v zmysle článku 16 ods. 1 smernice 89/391/EHS) (Ú. v. ES L 393, 30.12.1989, s. 13) v znení naposledy zmenenom a doplnenom predpisom: - 32001 L 0045: smernica Európskeho parlamentu a Rady č. 2001/45/ES z 27.6.2001 (Ú. v. ES L 195, 19.7.2001, s. 46). Na Malte sa smernica 89/655/EHS nebude uplatňovať do 1. januára 2006 na pracovné zariadenia, ktoré sa používali ku dňu pristúpenia. Odo dňa pristúpenia do konca uvedeného obdobia bude Malta naďalej podávať Komisii aktualizované informácie o časovom harmonograme a opatreniach prijatých na zabezpečenie súladu so smernicou. 2. 31993 L 0104: Smernica Rady 93/104/ES z 23. novembra 1993 o niektorých aspektoch organizácie pracovného času (Ú. v. ES L 307, 13.12.1993, s. 18) v znení zmenenom a doplnenom predpisom: - 32000 L 0034: smernica Európskeho parlamentu a Rady 2000/34/ES z 22.6.2000 (Ú. v. ES L 195, 1.8.2000, s. 41). Na Malte sa článok 6 ods. 2 smernice 93/104/ES nebude do 31. júla 2004 uplatňovať vo výrobných pododvetviach potravín a nápojov, textilu, odevov a obuvi, dopravných prostriedkov, elektrických strojov, prístrojov a príslušenstva a nábytku a do 31. decembra 2004 na kolektívne zmluvy, ktoré v uvedených pododvetviach jestvovali k 12. decembru 2001, pokiaľ obsahujú ustanovenia týkajúce sa článku 6 ods. 2, ktoré budú platiť aj po júli 2004. --------------------------------------------------
Úradný vestník L 236 , 23/09/2003 S. 0884 - 0885



7. RYBNÉ HOSPODÁRSTVO 31992 R 3760: Nariadenie Rady (EHS) č. 3760/92 z 20. decembra 1992, ktorým sa zavádza systém spoločenstva pre rybolov a akvakultúru (Ú. v. ES L 389, 31.12.1992, s. 1), v znení naposledy zmenenom a doplnenom predpisom: - 31998 R 1181: nariadenie Rady (ES) č. 1181/98 zo 4.6.1998 (Ú. v. ES L 164, 9.6.1998, s. 1). Podiely na rybolovných možnostiach spoločenstva pre objemy upravené výlovným limitom, ktoré sa prideľujú Poľsku, sú určené podľa druhu rýb a zóny takto: Druh | Oblasť ICES alebo IBSFC | Podiely pre Poľsko (%) | Sleď obyčajný | I, II | 1,734 | Sleď obyčajný | III b, c, d [22] okrem regulovanej jednotky IBSFC č. 3 | 21,373 | Šprot | III b, c, d [22] | 29,359 | Losos | III b, c, d [22] okrem podoblasti IBSFC č. 32 | 6,286 | Platesa obyčajná | III b, c, d [22] | 15,017 | Treska obyčajná | I, II b | 8,223 | Treska obyčajná | III b, c, d [22] | 22,211 | Makrela | IIa (iné ako vody ES), Vb (vody ES), VI, VII, VIIIa, b, d, e, XII, XIV | 0,448 | Ostriežik | V, XII, XIV [23] | 4,144 | Tieto podiely sa použijú pri prvom pridelení rybolovných možností Poľsku v súlade s postupom ustanoveným v článku 8 ods. 4 nariadenia (EHS) č. 3760/92 Podiel Poľska na rybolovných možnostiach spoločenstva v regulovanej oblasti NAFO určí Rada kvalifikovanou väčšinou na návrh Komisie na základe rozdelenia platného v rámci NAFO počas obdobia bezprostredne pred pristúpením. [22] Vody spoločenstva. [23] Vody spoločenstva a oblasti mimo rybolovnej príslušnosti ostatných pobrežných štátov. --------------------------------------------------
Úradný vestník L 236 , 23/09/2003 S. 0833 - 0833



D. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 1. 31987 L 0217: Smernica Rady 87/217/EHS z 19. marca 1987 o prevencii a znižovaní znečisťovania životného prostredia azbestom (Ú. v. ES L 85, 28.3.1987, s. 40) v znení naposledy zmenenom a doplnenom predpisom: - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21). Bez ohľadu na druhú zarážku článku 8 smernice 87/217/EHS sa požiadavky na skládkované odpady obsahujúce azbestové vlákna alebo azbestový prach nebudú v Lotyšsku uplatňovať do 31. decembra 2004. Odpady, ktoré obsahujú azbestové vlákna alebo azbestový prach, musia byť zabalené v dvojitých plastových vreciach a uložené na vyznačených úložiskách. 2. 31996 L 0061: Smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, 10.10.1996, s. 26). Bez ohľadu na ustanovenia článku 5 ods. 1 smernice Rady 96/61/ES sa požiadavky pre vydávanie povolení pre existujúce zariadenia v Lotyšsku nevzťahujú na nasledujúce zariadenia do dňa uvedeného pre jednotlivé zariadenia, pokiaľ ide o povinnosť prevádzkovať tieto zariadenia v súlade s hodnotami emisných limitov, ekvivalentnými ukazovateľmi alebo technickými opatreniami založenými na najlepšej dostupnej technológii podľa článku 9 ods. 3 a 4: - ME "Jūrmalas ST", SC "Kauguri", 31. december 2010; - Ventspils ME "Siltums", 31. december 2010; - Ventspils Ltd. "Pārventas siltums", 31. december 2010; - JSC "Latvenergo", Rīgas TEC-2, 31. december 2010; - Liepāja SEZ JSC "Liepājas Metalurgs", 31. december 2008; - JSC "Daugavpils pievadķēžu rūpnīca", 31. december 2010; - JSC "Lokomotīve", 31. december 2009; - JSC "Valmieras stikla šķiedra", 31. december 2010; - JSC "Medpro Inc.", 31. december 2010; - JSC "Jelgavas cukurfabrika", 31. december 2008; - JSC "Putnu fabrika Ķekava", 31. december 2009; - Ltd. "Druvas Unguri", 31. december 2010; - Ltd "Korkalns", 31. december 2010; - Ltd "Griģis un Ko", 31. december 2010; - Ltd. "Nīckrasti", 31. december 2010. Do 30. októbra 2007 budú pre tieto zariadenia vydané plne zosúladené povolenia, ktoré budú obsahovať individuálne záväzné časové harmonogramy pre dosiahnutie úplného súladu. Týmito povoleniami sa do 30. októbra 2007 zabezpečí dosiahnutie súladu so všeobecnými zásadami, ktorými sa spravujú povinnosti prevádzkovateľov, ako sú uvedené v článku 3 smernice. --------------------------------------------------
Úradný vestník C 227 E , 23/09/2003 S. 0762 - 0762

Úradný vestník L 236 , 23/09/2003 S. 0874 - 0874



Dodatok C uvedený v kapitole 4, oddieli B, pododieli I, bode 2 prílohy XI [*] Zoznam prevádzkarní s neobohatenými klietkami, na ktoré sa vzťahuje prechodná úprava(smernica 1999/74/ES, článok 5 ods. 1 bod 4 a 5) OCHRANA ZVIERAT Č. | Názov prevádzkarne | Licencia č. | Počet nosníc | 1 | Gauci M'Louise | PBLM051 | (11000) zahŕňa iba klietky, ktoré spĺňajú podmienky prechodného opatrenia | 2 | Micallef Paul | PBLM064 | 8000 | 3 | Vella Samuel | PBLM079 | 9500 | 4 | Mifsud Jude | PBLM065 | 7100 | 5 | Zammit Francis | PBLM081 | 500 | 6 | Camilleri Anna | PLM007 | 2200 | 7 | Vella Joseph | PLG018 | 2670 | 8 | Busuttil | PBLM024 | (6000) zahŕňa iba klietky, ktoré boli zriadené v roku 2000 a spĺňajú podmienky prechodného opatrenia | 9 | Gatt Victor | PLG008 | 12200 | 10 | Grech Saviour | PBLM053 | 1698 | 11 | Lumach Co Ltd | PLM016 | 15000 | 12 | Vella Kalcidon | PLM024 | 9000 | [*] Text prílohy XI pozri Ú. v. EÚ L 236, 23.9.2003, s. 859. --------------------------------------------------
Úradný vestník L 236 , 23/09/2003 S. 0832 - 0832



A. KVALITA OVZDUŠIA 31994 L 0063: Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24). 1. Bez ohľadu na ustanovenia článku 3 a prílohy I smernice 94/63/ES sa požiadavky na existujúce skladovacie zariadenia v distribučných skladoch v Lotyšsku nevzťahujú: - do 31. decembra 2005 na 17 skladovacích zariadení s obratom nižším ako 25000 ton/rok; - do 31. decembra 2006 na 3 ďalšie skladovacie zariadenia s obratom nižším ako 25000 ton/rok; - do 31. decembra 2008 na 19 ďalších skladovacích zariadení s obratom nižším ako 25000 ton/rok. 2. Bez ohľadu na ustanovenia článku 4 a prílohy II smernice 94/63/ES sa požiadavky na zariadenia na plnenie a vyprázdňovanie zásobníkov v distribučných skladoch v Lotyšsku nevzťahujú: - do 31. decembra 2005 na jeden distribučný sklad s obratom nižším ako 25000 ton/rok; - do 31. decembra 2006 na 17 distribučných skladov s obratom nižším ako 25000 ton/rok; - do 31. decembra 2007 na jeden distribučný sklad s obratom nižším ako 25000 ton/rok; - do 31. decembra 2008 na 20 distribučných skladov s obratom nižším ako 25000 ton/rok. Bez ohľadu na ustanovenia článku 5 smernice 94/63/ES sa do 31. decembra 2008 požiadavky na existujúce mobilné zásobníky v distribučných skladoch nevzťahujú na 68 cestných cisternových vozidiel v Lotyšsku. 4. Bez ohľadu na ustanovenia článku 6 a prílohy III smernice 94/63/ES sa požiadavky na existujúce skladovacie zariadenia na čerpacích staniciach nebudú v Lotyšsku uplatňovať: - do 31. decembra 2004 na 56 čerpacích staníc s obratom vyšším 1000 m3/rok, ale nepresahujúcou 2000 m3/rok; - do 31. decembra 2008 na 112 čerpacích staníc s obratom vyšším 500 m3/rok, ale nepresahujúcim 1000 m3/rok, a na 290 čerpacích staníc s obratom nepresahujúcim 500 m3/rok. --------------------------------------------------
Úradný vestník L 236 , 23/09/2003 S. 0954 - 0954



Protokol č. 9 o bloku 1 a bloku 2 jadrovej elektrárne Bohunice V1 na Slovensku VYSOKÉ ZMLUVNÉ STRANY, BERÚC NA VEDOMIE záväzok Slovenska uzavrieť blok 1 a blok 2 jadrovej elektrárne Bohunice V1 do roku 2006, resp. do roku 2008, a vyjadrujúc vôľu únie poskytovať aj naďalej do roku 2006 finančnú pomoc ako pokračovanie predvstupovej pomoci, ktorá je ustanovená v rámci programu Phare na podporu opatrení Slovenska na odstavenie, BERÚC NA VEDOMIE potrebu vydať vykonávacie predpisy týkajúce sa pokračovania pomoci spoločenstva, DOHODLI SA TAKTO: Článok 1 Slovensko sa zaväzuje uzavrieť blok 1 jadrovej elektrárne V1 najneskôr do 31. decembra 2006 a blok 2 najneskôr do 31. decembra 2008 a následne tieto bloky odstaviť. Článok 2 1. Počas obdobia rokov 2004 - 2006 poskytne spoločenstvo finančnú pomoc na podporu Slovenska pri odstavení s cieľom zmierniť následky uzavretia a odstavenia bloku 1 a bloku 2 jadrovej elektrárne Bohunice V1 (ďalej len "pomoc"). 2. O pomoci sa rozhodne a bude vykonaná aj po pristúpení Slovenska k únii v súlade s ustanoveniami nariadenia (EHS) č. 3906/89 z 18. decembra 1989 o hospodárskej pomoci krajinám strednej a východnej Európy [1] v znení naposledy zmenenom a doplnenom nariadením (ES) č. 2500/2001 [2]. 3. Na obdobie rokov 2004 - 2006 sa na pomoc vyhradí 90 miliónov EUR vyhradených prostriedkov v rovnakej výške na každý rok. 4. Pomoc možno poskytnúť ako príspevok spoločenstva Medzinárodnému fondu pre odstavenie jadrovej elektrárne Bohunice, ktorý spravuje Európska banka pre obnovu a rozvoj. Článok 3 Európska únia berie na vedomie, že odstavenie jadrovej elektrárne Bohunice V1 bude musieť pokračovať aj po uplynutí súčasného finančného výhľadu a že pre Slovensko predstavuje značné finančné zaťaženie. Táto situácia sa zohľadní v rozhodnutiach o pokračovaní pomoci EÚ v tejto oblasti po roku 2006. [1] Ú. v. ES L 375, 23.12.1989, s. 11. [2] Ú. v. ES L 342, 27.12.2001, s. 1. --------------------------------------------------
Úradný vestník L 236 , 23/09/2003 S. 0870 - 0871



11. COLNÁ ÚNIA 31987 R 2658: Nariadenie Rady (EHS) č. 2658/87 z 13. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1) v znení naposledy zmenenom a doplnenom predpisom: - 32002 R 0969: nariadenie Komisie (ES) č. 969/2002 zo 6.6.2002 (Ú. v. ES L 149, 7.6.2002, s. 20). a) Bez ohľadu na ustanovenia článku 5 ods. 1 nariadenia (EHS) č. 2658/87 je Malta do konca piateho roka nasledujúceho po dni pristúpenia, najneskôr však do 31. decembra 2008, oprávnená otvoriť ročnú colnú kvótu pre tkaniny z priadze česanej vlny alebo z česaných priadzí jemných chlpov zvierat (kód KN 51121110), tkaniny nazývané "denim" (kód KN 52094200), tkaniny z umelého vlákna (kód KN 54082210) a iné celkom dohotovené odevné doplnky (kód KN 62171000) v súlade s týmto harmonogramom: - v prvom a druhom roku nulová colná sadzba; - v treťom a štvrtom roku jedna tretina platnej colnej sadzby EÚ ad valorem; - v piatom roku vo výške dvoch tretín platnej sadzby EÚ ad valorem; pre tieto objemy: - pre kód KN 51121110: najviac 20000 metrov štvorcových na rok; - pre kód KN 52094200: najviac 1200000 metrov štvorcových na rok; - pre kód KN 54082210: najviac 110000 metrov štvorcových na rok; - pre kód KN 62171000: najviac 5000 metrov štvorcových na rok; ak dotknutý tovar: - sa použije na území Malty na výrobu pánskych a chlapčenských zvrškov (iných ako pletených alebo háčkovaných) a - zostane pod colným dohľadom podľa príslušných ustanovení spoločenstva o konečnej spotrebe podľa článkov 21 a 82 nariadenia Rady (EHS) č. 2913/92, ktorým sa ustanovuje Colný zákonník spoločenstva [8]. b) Predchádzajúce ustanovenia sa uplatnia iba v prípade, ak sa k colnému vyhláseniu na prepustenie tovaru do colného režimu voľný obeh predloží licencia vydaná príslušnými maltskými orgánmi, ktorá potvrdzuje, že sa na dotknutý tovar vzťahujú predchádzajúce ustanovenia. c) Komisia a príslušné maltské orgány prijmú všetky opatrenia potrebné, aby sa zabezpečilo, že dotknutý tovar sa použije na výrobu pánskych a chlapčenských zvrškov (iných ako pletených alebo háčkovaných) na území Malty. [8] Ú. v. ES L 302, 19.10.1992, s. 1. Nariadenie v znení naposledy zmenenom a doplnenom nariadením Európskeho parlamentu a Rady (ES) č. 2700/2000 (Ú. v. ES L 311, 12.12.2000, s. 17). --------------------------------------------------